title: 2006/611/EY: Neuvostossa kokoontuneiden jäsenvaltioiden hallitusten edustajien päätös, tehty 10 päivänä huhtikuuta 2006 , AKT–EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä 18 päivänä syyskuuta 2000 tehdyn sisäisen sopimuksen muuttamisesta tehdyn sisäisen sopimuksen väliaikaisesta soveltamisesta

text:
               9.9.2006

               FI

               Euroopan unionin virallinen lehti

               L 247/46

         NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS,
   tehty 10 päivänä huhtikuuta 2006,
   AKT–EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä 18 päivänä syyskuuta 2000 tehdyn sisäisen sopimuksen muuttamisesta tehdyn sisäisen sopimuksen väliaikaisesta soveltamisesta
   (2006/611/EY)
   NEUVOSTOSSA KOKOONTUNEET EUROOPAN YHTEISÖN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan yhteisön perustamissopimuksen,
   ottavat huomioon Cotonoussa (Benin) 23 päivänä kesäkuuta 2000 allekirjoitetun AKT–EY-kumppanuussopimuksen, jäljempänä ’AKT–EY-sopimus’, sellaisena kuin se on muutettuna Luxemburgissa 25 päivänä kesäkuuta 2005 allekirjoitetulla sopimuksella, jäljempänä ’AKT–EY-sopimuksen muuttamista koskeva sopimus’,
   ottavat huomioon komission esityksen,
   sekä katsovat seuraavaa:

               (1)

               AKT–EY-sopimuksen 95 artiklan 3 kohdan mukaisesti AKT–EY-ministerineuvosto teki 25 päivänä kesäkuuta 2005 päätöksen N:o 5/2005 (1) siirtymäajan toimenpiteistä, joita sovelletaan tarkistetun AKT–EY-kumppanuussopimuksen allekirjoituspäivästä sen voimaantulopäivään.

               (2)

               Näiden siirtymätoimenpiteiden ottaminen käyttöön merkitsee sitä, että suurinta osaa AKT–EY-sopimuksen muuttamista koskevan sopimuksen määräyksistä sovelletaan etukäteen lukuun ottamatta monivuotiseen rahoituskehykseen ja terrorismin torjuntaa ja yhteistyötä joukkotuhoaseiden leviämisen estämiseksi koskeviin määräyksiin tarvittavia muutoksia, jotka edellyttävät neuvoston päätöstä siitä, että varoja on käytettävissä.

               (3)

               Neuvostossa kokoontuneet jäsenvaltioiden hallitusten edustajat ovat tehneet sisäisen sopimuksen AKT–EY-kumppanuussopimuksen täytäntöönpanemiseksi toteutettavia toimenpiteitä ja noudatettavia menettelyjä koskevaan, 18 päivänä syyskuuta 2000 tehtyyn sisäiseen sopimukseen tehtävistä muutoksista, jäljempänä ’sisäisen sopimuksen muuttamista koskeva sopimus’, joka ei voi astua voimaan ennen kuin kukin jäsenvaltio on hyväksynyt sen valtiosääntönsä asettamien vaatimusten mukaisesti.

               (4)

               AKT–EY-ministerineuvon päätöksen N:o 5/2005 2 artiklan mukaisesti jäsenvaltioiden ja yhteisön on ryhdyttävä kunkin omasta puolestaan asianmukaisiin toimenpiteisiin kyseisen päätöksen panemiseksi täytäntöön.

               (5)

               Niiden menettelyjen vahvistamiseksi, joita jäsenvaltioiden on noudatettava AKT–EY-sopimuksen muuttamista koskevan sopimuksen etukäteisen soveltamisen aikana, olisi tämän takia säädettävä sisäisen sopimuksen muuttamista koskevan sopimuksen väliaikaisesta soveltamisesta,

         OVAT PÄÄTTÄNEET SEURAAVAA:
   1 artikla
   AKT–EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä 18 päivänä syyskuuta 2000 tehdyn sisäisen sopimuksen muuttamisesta tehdyn neuvostossa kokoontuneiden jäsenvaltioiden hallitusten edustajien sisäisen sopimuksen, jäljempänä ’sisäisen sopimuksen muuttamista koskeva sopimus’, määräyksiä sovelletaan väliaikaisesti 25 päivästä kesäkuuta 2005 alkaen.
   Sisäisen sopimuksen muuttamista koskevan sopimuksen teksti on tämän päätöksen liitteenä.
   2 artikla
   Tämä päätös tulee voimaan samaan aikaan AKT–EY-sopimuksen muuttamista koskevan sopimuksen etukäteistä soveltamista koskevien väliaikaisten toimenpiteiden kanssa.
   Se on voimassa, kunnes sisäisen sopimuksen muuttamista koskeva sopimus tulee voimaan.
   3 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 10 päivänä huhtikuuta 2006.

            Jäsenvaltioiden hallitusten puolesta

            Puheenjohtaja

         U. PLASSNIK

      (1)  EUVL L 287, 28.10.2005, s. 1.
    ---documentbreak---

               9.9.2006

               FI

               Euroopan unionin virallinen lehti

               L 247/48

         Neuvostossa kokoontuneiden jäsenvaltioiden hallitusten edustajien
   SISÄINEN SOPIMUS
   AKT–EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä 18 päivänä syyskuuta 2000 tehdyn sisäisen sopimuksen muuttamisesta
   NEUVOSTOSSA KOKOONTUNEET EUROOPAN YHTEISÖN JÄSENVALTIOIDEN HALLITUSTEN EDUSTAJAT, jotka
   OTTAVAT HUOMIOON Euroopan yhteisön perustamissopimuksen,
   OTTAVAT HUOMIOON Cotonoussa (Benin) 23 päivänä kesäkuuta 2000 allekirjoitetun AKT–EY-kumppanuussopimuksen, jäljempänä ’AKT–EY-sopimus’,
   OTTAVAT HUOMIOON komission esityksen,
   SEKÄ KATSOVAT SEURAAVAA:

               (1)

               Neuvosto valtuutti komission 27 päivänä huhtikuuta 2004 tekemällään päätöksellä aloittamaan neuvottelut AKT-valtioiden kanssa muutosten tekemisestä AKT–EY-sopimukseen. Nämä neuvottelut saatettiin päätökseen Brysselissä 23 päivänä helmikuuta 2005. AKT–EY-sopimuksen muuttamista koskeva sopimus allekirjoitettiin Luxemburgissa 25 päivänä kesäkuuta 2005.

               (2)

               Sen vuoksi AKT–EY-sopimuksen täytäntöönpanemiseksi toteutettavia toimenpiteitä ja noudatettavia menettelyjä koskevaa, neuvostossa kokoontuneiden jäsenvaltioiden edustajien 18 päivänä syyskuuta 2000 tekemää sisäistä sopimusta (1) olisi muutettava.

               (3)

               Sisäisellä sopimuksella perustettua menettelyä on muutettava 96 ja 97 artiklaan tehtyjen muutosten ottamiseksi huomioon AKT–EY-sopimuksen muuttamista koskevan sopimuksen mukaisesti. Tätä menettelyä olisi muutettava myös niin, että otetaan huomioon uusi 11 b artikla, jonka 1 kohta on AKT–EY-sopimuksen muuttamista koskevan sopimuksen olennainen osa,

         OVAT SOPINEET SEURAAVAA:
   1 artikla
   AKT–EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä 18 päivänä syyskuuta 2000 tehtyä, neuvostossa kokoontuneiden jäsenvaltioiden hallitusten edustajien välistä sisäistä sopimusta muutetaan seuraavasti:

               1)

               Korvataan 3 artikla seuraavasti:
               ”3 artikla
               Neuvosto vahvistaa jäsenvaltioiden kannan AKT–EY-sopimuksen 11 b, 96 ja 97 artiklan täytäntöönpanemisesta liitteessä vahvistetun menettelyn mukaisesti, kun kyseinen kanta koskee jäsenvaltioiden toimivaltaan kuuluvia asioita.
               Jos suunnitellut toimenpiteet kuuluvat jäsenvaltioiden toimivaltaan, neuvosto voi myös toimia jäsenvaltion aloitteesta.”.

               2)

               Korvataan 9 artikla seuraavasti:
               ”9 artikla
               Tämä sopimus, joka laaditaan yhtenä kappaleena englannin, espanjan, hollannin, italian, kreikan, latvian, liettuan, maltan, puolan, portugalin, ranskan, ruotsin, saksan, slovakin, sloveenin, suomen, tanskan, tšekin, unkarin ja viron kielellä ja jonka kaikki kaksikymmentä tekstiä ovat yhtä todistusvoimaisia, talletetaan neuvoston pääsihteeristön arkistoon, ja pääsihteeristö toimittaa oikeaksi todistetun jäljennöksen siitä kunkin allekirjoittajavaltion hallitukselle”.

               3)

               Korvataan liite seuraavasti:

                  ”LIITE

                              1)

                              Yhteisö ja sen jäsenvaltiot käyttävät kaikki poliittisen vuoropuhelun mahdollisuudet AKT-valtion kanssa AKT–EY-sopimuksen 8 artiklan mukaisesti ennen kuin AKT–EY-sopimuksen 96 artiklan mukainen neuvottelumenettely aloitetaan, lukuun ottamatta erityisen kiireellisiä tapauksia. Käytävä 8 artiklan mukainen vuoropuhelu on AKT–EY-sopimuksen liitteessä VII olevassa 2 artiklassa esitettyjen yksityiskohtaisten sääntöjen mukaisesti järjestelmällistä ja määrämuotoista. Kansallisella, alueellisella ja paikallisella tasolla käytävässä vuoropuhelussa, jossa yhteinen edustajakokous on mukana, sitä edustavat puheenjohtajina toimivat henkilöt tai nimetty edustaja.

                              2)

                              Jos neuvosto kaikki AKT–EY-sopimuksen 8 artiklan mukaiset vuoropuhelumahdollisuudet käytettyään katsoo komission tai jäsenvaltion aloitteesta, että AKT-valtio ei ole täyttänyt jotain AKT–EY-sopimuksen 9 tai 11 b artiklassa tarkoitettua olennaista osaa koskevaa velvoitetta, tai jos kyseessä on vakava korruptiotapaus, asianomainen AKT-valtio kutsutaan, ellei ole erityinen kiire, neuvotteluihin AKT–EY-sopimuksen 11 b, 96 tai 97 artiklan mukaisesti.
                              Neuvosto päättää asiasta määräenemmistöllä.
                              Neuvotteluissa yhteisöä edustaa neuvoston puheenjohtajavaltio ja komissio, ja yhteisö pyrkii varmistamaan tasapuolisuuden edustajatasolla. Neuvotteluissa keskitytään toimenpiteisiin, joihin asianomaisen osapuolen on määrä ryhtyä, ja ne käydään AKT–EY-sopimuksen liitteessä VII esitettyjen yksityiskohtaisten sääntöjen mukaisesti.

                              3)

                              Jos ratkaisua ei ole saavutettu kaikista pyrkimyksistä huolimatta, kun AKT–EY-sopimuksen 11 b, 96 tai 97 artiklassa neuvotteluille asetetut määräajat ovat umpeutuneet tai välittömästi silloin kun kyse on kiireellisestä tapauksesta tai kieltäytymisestä neuvotteluista, neuvosto voi edellä tarkoitettujen artiklojen nojalla päättää määräenemmistöllä komission ehdotuksesta toteuttaa aiheellisia toimenpiteitä, kuten keskeyttää osittain sopimuksen soveltamisen. Neuvoston on päätettävä yksimielisesti AKT–EY-sopimuksen soveltamisen täydellisestä keskeyttämisestä asianomaisen AKT-valtion osalta.
                              Nämä toimenpiteet ovat voimassa, kunnes neuvosto tekee ensimmäisessä alakohdassa tarkoitetun menettelyn mukaisesti päätöksen aikaisemmin vahvistettujen toimenpiteiden muuttamisesta tai kumoamisesta, tai soveltuvissa tapauksissa kyseisessä päätöksessä mahdollisesti ilmoitetun ajanjakson.
                              Tätä varten neuvosto tarkastelee uudelleen säännöllisesti ja enintään joka kuudes kuukausi edellä mainittuja toimenpiteitä.
                              Neuvoston puheenjohtaja ilmoittaa näistä toimenpiteistä asianomaiselle AKT-valtiolle ja AKT–EY-ministerineuvostolle ennen niiden voimaantuloa.
                              Neuvoston päätös julkaistaan Euroopan unionin virallisessa lehdessä. Jos toimenpiteet toteutetaan välittömästi, siitä ilmoitetaan asianomaiselle AKT-valtiolle ja AKT–EY-ministerineuvostolle samanaikaisesti, kun esitetään neuvottelukutsu.

                              4)

                              Euroopan parlamentille ilmoitetaan välittömästi ja kattavasti 1 ja 2 kohdan mukaisesti tehdyistä päätöksistä.”.

         2 artikla
   Tämä sopimus on kunkin jäsenvaltion hyväksyttävä valtiosääntönsä asettamien vaatimusten mukaisesti. Kunkin jäsenvaltion hallitus ilmoittaa neuvoston pääsihteeristölle tämän sopimuksen voimaantulon edellyttämien menettelyjen saattamisesta päätökseen.
   Mikäli ensimmäisen kohdan vaatimukset on täytetty, tämä sopimus tulee voimaan samaan aikaan kuin AKT–EY-sopimuksen muuttamista koskeva sopimus (2). Myös sen voimassaoloaika on sama.

      Hecho en Luxemburgo, el diez de abril de dos mil seis.
      V Lucemburku dne desátého dubna dva tisíce šest.
      Udfærdiget i Luxembourg den tiende april to tusind og seks.
      Geschehen zu Luxemburg am zehnten April zweitausendsechs.
      Kahe tuhande kuuenda aasta aprillikuu kümnendal päeval Luxembourgis.
      'Εγινε στo Λουξεμβούργο, στις δέκα Απριλίου δύο χιλιάδες έξι.
      Done at Luxembourg on the tenth day of April in the year two thousand and six.
      Fait à Luxembourg, le dix avril deux mille six.
      Fatto a Lussemburgo, addì dieci aprile duemilasei.
      Luksemburgā, divtūkstoš sestā gada desmitajā aprīlī.
      Priimta du tūkstančiai šeštų metų balandžio dešimtą dieną Liuksemburge.
      Kelt Luxembourgban, a kettőezer hatodik év április tizedik napján.
      Magħmul fil-Lussemburgu, fl-għaxar jum ta' April tas-sena elfejn u sitta.
      Gedaan te Luxemburg, de tiende april tweeduizend zes.
      Sporządzono w Luksemburgu dnia dziesiątego kwietnia roku dwa tysiące szóstego.
      Feito no Luxemburgo, em dez de Abril de dois mil e seis.
      V Luxemburgu dňa desiateho apríla dvetisícšesť.
      V Luxembourgu, desetega aprila leta dva tisoč šest.
      Tehty Luxemburgissa kymmenentenä päivänä huhtikuuta vuonna kaksituhattakuusi.
      Som skedde i Luxemburg den tionde april tjugohundrasex.

         Pour le Royaume de Belgique
         Voor het Koninkrijk België
         Für das Königreich Belgien

         Cette signature engage également la Communauté française, la Communauté flamande, la Communauté germanophone, la Région wallone, la Région flamande et la Région de Bruxelles-Capitale.
         Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
         Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

         Za Českou republiku

         På Kongeriget Danmarks vegne

         Für die Bundesrepublik Deutschland

         Eesti Vabariigi nimel

         Για την Ελληνική Δημοκρατία

         Por el Reino de España

         Pour la République française

         Thar cheann Na hÉireann
         For Ireland

         Per la Repubblica italiana

         Για την Κυπριακή Δημοκρατία

         Latvijas Republikas vārdā

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għar-Repubblika ta' Malta

         Voor het Koninkrijk der Nederlanden

         Für die Republik Österreich

         W imieniu Rzeczypospolitej Polskiej

         Pela República Portuguesa

         Za Republiko Slovenijo

         Za Slovenskú republiku

         Suomen tasavallan puolesta
         För Republiken Finland

         För Konungariket Sverige

         For the United Kingdom of Great Britain and Northern Ireland

      (1)  EYVL L 317, 15.12.2000, s. 376.

      (2)  Neuvoston pääsihteeristö julkaisee tämän sopimuksen voimaantulopäivän Euroopan unionin virallisessa lehdessä.


title: Neuvoston päätös (YUTP) 2016/2112, annettu 1 päivänä joulukuuta 2016, Euroopan unionin satelliittikeskuksesta annetun päätöksen 2014/401/YUTP muuttamisesta

text:
               2.12.2016

               FI

               Euroopan unionin virallinen lehti

               L 327/78

         NEUVOSTON PÄÄTÖS (YUTP) 2016/2112,
   annettu 1 päivänä joulukuuta 2016,
   Euroopan unionin satelliittikeskuksesta annetun päätöksen 2014/401/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan sekä 31 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä kesäkuuta 2014 päätöksen 2014/401/YUTP (1) Euroopan unionin satelliittikeskuksesta ja Euroopan unionin satelliittikeskuksen perustamisesta hyväksytyn yhteisen toiminnan 2001/555/YUTP kumoamisesta.

               (2)

               Euroopan unionin satelliittikeskuksen, jäljempänä ’satelliittikeskus’, johtokunnalla olisi oltava mahdollisuus kutsua asiaankuuluvien valtioiden, kansainvälisten järjestöjen, elinten ja yhteisöjen asiantuntijoita joihinkin kokouksiinsa antamaan tietoja erityisistä aiheista.

               (3)

               Satelliittikeskuksen olisi vastattava niiden unionin yhteisen ulko- ja turvallisuuspolitiikan alalla tekemien kansainvälisten sopimusten täytäntöönpanosta, jotka liittyvät satelliittikeskuksen toimintaan.

               (4)

               Päätös 2014/401/YUTP olisi muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2014/401/YUTP seuraavasti:

               1)

               Korvataan 6 artiklan 4 kohta seuraavasti:
               ”4.   Satelliittikeskuksen johtaja tai tämän edustaja osallistuu pääsääntöisesti johtokunnan kokouksiin. Myös Euroopan unionin sotilaskomitean puheenjohtaja, Euroopan unionin sotilasesikunnan pääjohtaja sekä Euroopan unionin siviilioperaatioiden komentaja voivat osallistua johtokunnan kokouksiin. Asiaankuuluvien unionin toimielinten, virastojen, elinten ja yhteisöjen sekä kolmansien valtioiden, kansainvälisten järjestöjen ja yhteisöjen edustajat voivat myös johtokunnan kutsusta osallistua johtokunnan kokouksiin antamaan tietoja tiettyihin esityslistan kohtiin liittyvistä asioista.”

               2)

               Lisätään 20 artiklaan 2 kohdan jälkeen kohta seuraavasti:
               ”2 a.   Satelliittikeskus vastaa unionin yhteisen ulko- ja turvallisuuspolitiikan alalla tekemien kansainvälisten sopimusten täytäntöönpanosta siltä osin kuin ne liittyvät satelliittikeskuksen toimintaan, johtokunnan annettua siihen hyväksyntänsä.”

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 1 päivänä joulukuuta 2016.

            Neuvoston puolesta

            Puheenjohtaja

         A. ÉRSEK

      (1)  Neuvoston päätös 2014/401/YUTP, annettu 26 päivänä kesäkuuta 2014, Euroopan unionin satelliittikeskuksesta ja Euroopan unionin satelliittikeskuksen perustamisesta hyväksytyn yhteisen toiminnan 2001/555/YUTP kumoamisesta (EUVL L 188, 27.6.2014, s. 73).


Avis juridique important

|

31996D0601

Neuvoston päätös, tehty 14 päivänä lokakuuta 1996, Euroopan unionista tehdyn päätöksen K.1 artiklan täytäntöönpanotoimista

Virallinen lehti nro L 268 , 19/10/1996 s. 0001 - 0001

NEUVOSTON PÄÄTÖS,tehty 14 päivänä lokakuuta 1996,Euroopan unionista tehdyn päätöksen K.1 artiklan täytäntöönpanotoimista (96/601/YOS) EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen K.3 artiklan 2 kohdan b alakohdan ja sen K.8 artiklan 2 kohdan,ottaa huomioon kyseisen sopimuksen K.3 artiklan perusteella 25 päivänä syyskuuta 1995 hyväksytyn, kyseisen Euroopan unionista tehdyn sopimuksen K.1 artiklan täytäntöönpanotoimia koskevan neuvoston yhteisen toiminnan (1),ON PÄÄTÄNYT SEURAAVAA:1 artikla Euroopan yhteisöjen yleiseen talousarvioon on varattu 1 369 000 ecun suuruinen varainhoitovuodelta 1995 siiretty määräraha sellaisten tarkasti määriteltyjen yhteistyöhankkeiden rahoittamiseen, joilla pannaan täytäntöön Euroopan unionista tehdyn sopimuksen VI osaston määräyksiä. Nämä hankkeet koskevat pääasiassa yhteistyötoimia niiden valtioiden kanssa, jotka harjoittavat rakenteellista vuropuhelua Euroopan unionin kanssa, sekä huumeiden torjuntaan liittyviä yhteistyötoimia Latinalaisen Amerikan, Karibia mukaan lukien, kanssa.2 artikla Nämä hankkeet voivat koskea koulutusta, tietojen ja kokemusten keräämistä ja vaihtoa, seminaareja, tutkimuksia ja julkaisuja, tai ne voivat olla muita Euroopan unionin yhteistyötoimia tukevia toimia.3 artikla Esityksen hankkeista, joille haetaan rahoitusta, tekevät jäsenvaltiot tai komissio Euroopan unionista tehdyn sopimuksen K.1 artiklan 1-6 alakohtaan kuuluvilla aloilla ja yksinomaan jäsenvaltiot K.1 artiklan 7-9 alakohtaan kuuluvilla aloilla.4 artikla Komissio tutkii jätetyt hakemukset. Hankkeiden hyväksymisestä ja niille myönnettävästä rahoituksesta päätetään näiden tietojen perusteella ryhmässä, joka muodostuu jäsenvaltioiden edustajista.5 artikla Komissio vastaa näiden hankkeiden rahoitukseen varattujen kustannusten toteutumisesta Euroopan yhteisön perustamissopimuksen mukaisesti.6 artikla Tämä päätös tulee voimaan päivänä, jona se hyväksytään.Sitä sovelletaan 31 päivään joulukuuta 1996 asti.7 artikla Tämä päätös julkaistaan virallisessa lehdessä.Tehty Luxemburgissa 14 päivänä lokakuuta 1996.Neuvoston puolestaR. QUINNPuheenjohtaja(1) EYVL N:o L 238, 6.10.1995, s. 1


title: Neuvoston päätös 2011/764/YUTP, annettu 28 päivänä marraskuuta 2011 , humanitaarisia avustusoperaatioita tukevasta Euroopan unionin sotilasoperaatiosta Libyan kriisitilantilanteen vuoksi (EUFOR Libya) annetun päätöksen 2011/210/YUTP kumoamisesta

text:
               29.11.2011

               FI

               Euroopan unionin virallinen lehti

               L 314/35

         NEUVOSTON PÄÄTÖS 2011/764/YUTP,
   annettu 28 päivänä marraskuuta 2011,
   humanitaarisia avustusoperaatioita tukevasta Euroopan unionin sotilasoperaatiosta Libyan kriisitilantilanteen vuoksi (EUFOR Libya) annetun päätöksen 2011/210/YUTP kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto antoi 1 päivänä huhtikuuta 2011 päätöksen 2011/210/YUTP (1).

               (2)

               Euroopan unionin operaation komentaja ilmoitti 27 päivänä lokakuuta 2011 päivätyllä kirjeellä, että operaatioesikunta suljetaan 10 päivänä marraskuuta 2011. Päätös 2011/210/YUTP olisi tämän vuoksi kumottava kyseisen päätöksen 13 artiklan 3 kohdan nojalla 10 päivästä marraskuuta 2011 alkaen.

               (3)

               Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla (Athene), 18 päivänä joulukuuta 2008 tehdyssä neuvoston päätöksessä 2008/975/YUTP (2) vahvistetaan menettelyt operaation tilintarkastusta ja tilinpäätöstä varten,

         ON HYVÄKSYNYT TÄMÄN PÄÄTÖKSEN:
   1 artikla
   Kumotaan päätös 2011/210/YUTP 10 päivästä marraskuuta 2011 alkaen. Kumoaminen ei vaikuta päätöksessä 2008/975/YUTP säädettyihin menettelyihin, jotka koskevat operaation tilintarkastusta ja tilinpäätöstä.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 28 päivänä marraskuuta 2011.

            Neuvoston puolesta

            Puheenjohtaja

         K. SZUMILAS

      (1)  EUVL L 89, 5.4.2011, s. 17.

      (2)  EUVL L 345, 23.12.2008, s. 96.


title: 2012/683/EU: Euroopan parlamentin ja neuvoston päätös, annettu 25 päivänä lokakuuta 2012 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/019 ES/Galicia Metal, Espanja)

text:
               7.11.2012

               FI

               Euroopan unionin virallinen lehti

               L 307/77

         EUROOPAN PARLAMENTIN JA NEUVOSTON PÄÄTÖS,
   annettu 25 päivänä lokakuuta 2012,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/019 ES/Galicia Metal, Espanja)
   (2012/683/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työpaikkansa menettäneille työntekijöille ja heidän auttamisekseen työmarkkinoille uudelleen integroitumisessa.

               (2)

               EGR:n toimialaa laajennettiin niin, että 1 päivän toukokuuta 2009 ja 30 päivän joulukuuta 2011 välillä toimitettujen hakemusten johdosta tukea voidaan myöntää myös työntekijöille, jotka on vähennetty maailmanlaajuisen rahoitus- ja talouskriisin välittömänä seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Espanja esitti 28 päivänä joulukuuta 2011 hakemuksen EGR:n varojen käyttöönottamiseksi 878 työntekijän vähennysten vuoksi, jotka on toteutettu Galician NUTS II -alueella (ES11), NACE Rev. 2:n kaksinumerotason 25 (metallituotteiden valmistus (pl. koneet ja laitteet)) piirissä toimivissa 35 yrityksessä, ja täydensi hakemusta lisätiedoin 28 päivään toukokuuta 2012 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 2 029 235 euroa.

               (5)

               EGR:stä olisi sen vuoksi otettava käyttöön varoja rahoitustuen antamiseksi Espanjan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 2 029 235 euroa maksusitoumusmäärärahoina ja maksumäärärahoina osana varainhoitovuotta 2012 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 25 päivänä lokakuuta 2012.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         A. D. MAVROYIANNIS

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.